Հետաքրքիր է, որ դրա հետ մեկտեղ հենց Մայր Աթոռ Սբ. Էջմիածնում վերջին տարիներին մի շարք համարձակ ճարտարապետական նախագծեր են իրականացվել: Դրանց թվում է Մայր Աթոռի Սուրբ Հրեշտակապետաց եկեղեցին, որը ձևով իրենից ներկայացնում է մի հսկա ցիլինդր: Այն կառուցել է 2011 թվականին հայկական մոդեռնիզմի վառ ներկայացուցիչ, Երևանի ամենահայտնի ճարտարապետական համալիրներից մեկի՝ Կասկադի հեղինակ Ջիմ Թորոսյանը: Դա վարպետի վերջին աշխատանքն է: Նալբանդյանի խոսքով, այս նախագիծը ոգեշնչված էր Զվարթնոցի տաճարով: